钦定古今图书集成/方舆汇编/边裔典/第140卷 > 那汗国
## 钦定古今图书集成/方舆汇编/边裔典/第140卷 > 那汗国

太初二年，东方朔从西那汗国归，得声风木十枝献
帝。长九尺，大如指。此木临因桓之水，则《禹贡》所谓“因
桓”是也。其源出甜波树上有紫燕黄鹄集其间，实如
油麻，风吹枝如玉声，因以为名。帝以枝遍赐群臣，臣
有凶者枝则汗，臣有死者枝则折。昔老聃在于周世，
年七百岁，枝竟未汗；偓佺生于尧时，年三千岁，枝竟
未一折。帝乃以枝问朔。朔曰：“臣已见此枝三过枯死
而复生。岂汗折而已哉？《里语》曰：‘年未半枝不汗此木
五千年一汗，万岁不枯’。”